|  |
| --- |
| PRITARTA |
| Klaipėdos miesto savivaldybės tarybos |
| 2022 m. liepos 21 d.sprendimu Nr. T2-175 |

**BENDRADARBIAVIMO SUTARTIS**

**Klaipėdos miesto savivaldybės administracija** (toliau – Savivaldybė),atstovaujama Savivaldybės administracijos direktoriaus Gintaro Neniškio, veikiančio pagal Klaipėdos miesto savivaldybės tarybos 2019 m. gegužės 3 d. sprendimu Nr. T2-124 suteiktą įgaliojimą, ir **Klaipėdos evangelikų liuteronų parapija** (toliau – Parapija), atstovaujama parapijos kunigo Reincholdo Moro, kartu toliau vadinamos Šalimis, o kiekviena atskirai – Šalimi, atsižvelgdamos į tai, kad:

(A) Savivaldybė ir Parapija 2013 m. vasario 13 d. sudarė Bendradarbiavimo sutartį Nr. J9‑114 dėl Šv. Jono bažnyčios bokšto atkūrimo ir XVI–XVIII a. miestiečių palaikų perlaidojimo;

(B) Savivaldybės užsakymu parengtoje galimybių studijoje numatyta Šv. Jono bažnyčios bokšte vykdyti visuomenines funkcijas (Klaipėdos miesto savivaldybės tarybos 2014 m. gruodžio 18 d. sprendimas Nr. T2-336);

(C) Lietuvos Respublikos Seimo 2020 m. sausio 14 d. nutarimu Nr. XIII-2791 „Dėl Šv. Jono bažnyčios su bokštu atkūrimo Klaipėdoje projekto“ Šv. Jono bažnyčios su bokštu atkūrimo Klaipėdoje projektas yra pripažintas svarbiu valstybei projektu,

susitarė ir sudarė šią Bendradarbiavimo sutartį (toliau – Sutartis).

**I. BENDROSIOS NUOSTATOS**

1. Sutarties dalykas yra Šalių bendradarbiavimas dėl Šv. Jono bažnyčios bokšto atkūrimo.

2. Sudaroma Sutartimi nėra siekiama gauti pelno.

**II. ŠALIŲ ĮSIPAREIGOJIMAI**

**3. Parapija įsipareigoja:**

3.1. Įsteigti viešąją įstaigą arba pertvarkyti esamą juridinį asmenį į viešąją įstaigą (toliau – Viešoji įstaiga), kurios veiklos tikslas būtų Šv. Jono bažnyčios bokšto atkūrimas.

3.2. Suderinti su Savivaldybe Viešosios įstaigos įstatų projektą.

3.3. Atlikti visus reikalingus teisinius veiksmus, skirtus Savivaldybės tapimui Viešosios įstaigos dalininke.

3.4. Įgyvendindama Viešosios įstaigos dalininko teises ir pareigas užtikrinti, kad Savivaldybės įnašai būtų naudojami skaidriai, ekonomiškai, racionaliai ir tik Šv. Jono bažnyčios bokšto atkūrimui (įskaitant projektavimą).

3.5. Įgyvendindama Viešosios įstaigos dalininko teises ir pareigas užtikrinti, kad Savivaldybės įnašai nebūtų naudojami Viešosios įstaigos darbuotojų darbo užmokesčiui, paskoloms ir kitoms negu Šv. Jono bažnyčios bokšto atkūrimo (įskaitant projektavimą) išlaidoms apmokėti.

3.6. Užtikrinti, kad Viešoji įstaiga gautų paramos gavėjo statusą, aktyviai ieškoti finansavimo galimybių Šv. Jono bažnyčios bokšto atkūrimui.

3.7. Reguliariai informuoti Savivaldybę apie Sutarties vykdymo eigą.

**4. Savivaldybė įsipareigoja:**

4.1. Atlikti visus reikalingus teisinius veiksmus, skirtus Savivaldybės tapimui Viešosios įstaigos dalininke.

4.2. Perduoti Viešajai įstaigai turtinį įnašą pinigais, kuris bus skirtas Šv. Jono bažnyčios bokšto projektavimui.

4.3. Teikti informaciją bei kitą nefinansinę pagalbą, reikalingą Sutarties tikslų įgyvendinimui.

**III. KITOS NUOSTATOS**

5. Šalių ginčai sprendžiami derybų būdu. Nepavykus ginčo išspręsti taikiai, ginčas sprendžiamas Lietuvos Respublikos teisės aktų nustatyta tvarka.

6. Sutartis įsigalioja nuo jos pasirašymo momento ir galioja, kol bus pasiektas Sutarties tikslas.

7. Visi Sutarties pakeitimai ir papildymai galioja, jeigu jie yra sudaryti raštu ir pasirašyti abiejų Šalių.

8. Sutartis gali būti nutraukiama abiejų Šalių rašytiniu susitarimu.

9. Sutartis vienos Šalies iniciatyva gali būti nutraukiama tik dėl svarbių priežasčių, kitą Šalį įspėjus prieš 3 mėnesius.

10. Sutartis sudaroma dviem egzemplioriais.

**IV. SUTARTIES ŠALIŲ REKVIZITAI**

|  |  |
| --- | --- |
| **Projekto vykdytojas**  Klaipėdos miesto savivaldybės administracija  Juridinio asmens kodas 188710823  Liepų g. 11, 91502 Klaipėda  Tel. (8 46) 39 60 44. faks. (8 46) 41 00 51  El. paštas info@klaipeda.lt | **Partneris**  Klaipėdos liuteronų evangelikų parapija  Juridinio asmens kodas 191827719  Pylimo g. 2, 91249 Klaipėda  Tel. (8 46) 31 44 73  El. paštas klaipeda@lelb.eu |
| Savivaldybės administracijos direktorius  *A. V.*  *\_\_\_\_\_\_\_\_\_\_\_\_\_\_\_\_*  *(parašas)*  Gintaras Neniškis | Parapijos kunigas  *\_\_\_\_\_\_\_\_\_\_\_\_\_\_\_\_*  *(parašas)*  Reincholdas Moras |

\_\_\_\_\_\_\_\_\_\_\_\_\_\_\_\_\_\_\_\_\_\_\_